Malida yer mojarosi tufayli kelib chiqqan to‘qnashuvlarda 14 kishi halok bo‘ldi

Mali markazidagi Mopti mintaqasida joylashgan Kussuma va Mugna qishloqlari aholisi o‘rtasidagi to‘qnashuvlarda kamida 14 kishi halok bo‘ldi, 42 kishi jarohatlandi. Bu haqda “TASS” xabar bermoqda.

“To‘qnashuvlar 25-iyun, shanba kuni boshlandi. Bunga ikki qishloq o‘rtasidagi yer mojarosi sabab bo‘ldi”, — ma’lum qildi mahalliy rasmiylar.
To‘qnashuvlarda ishtirok etganlar soni, tashkilotchilar, mojaroning aniq sabablari haqida ma’lumot berilmadi.